Akira Schmid

Akira Schmid (*12. máj, 2000, Bern, Švajčiarsko) je švajčiarsky profesionálny hokejový brankár, ktorý aktuálne pôsobí v tíme Vegas Golden Knights v National Hockey League.  V roku 2024 získal striebornú medailu na Majstrovstvá sveta.

 Kariéra 
Akira Schmid hokejovo vyrastal vo Švajčiarsku, kde pôsobil v juniorke tímu SC Langnau. Svoju krajinu reprezentoval na dvoch Majstrovstvách sveta do 18 rokov (2017, 2018) a dvoch Majstrovstvách sveta do 20 rokov (2018, 2019). Juniorskú kariéru zavŕšil v elitných severoamerických mládežníckych ligách USHL, NAHL a WHL. V roku 2021 bol vyhlásený za najlepšieho brankára USHL. 

V roku 2018 bol v 2. kole (celkovo ako 136.) draftovaný do NHL tímom New Jersey Devils. 

V roku 2021 podpísal vstupný nováčikovský kontrakt s New Jersey. Jeho väčšinu strávil v AHL v tíme Utica Comets, ale v organizácii bol chápaný ako tretí brankár tímu. 

V NHL debutoval 11. decembra 2021 proti New Yorku Islanders. Devils zápas prehrali 2:4 a Schmid chytil 25 striel z 29.

V sezóne 2022/2023 pri zranení Mackenzieho Blackwooda zastával pozíciu prvého brankára a v Play-Off vytlačil z bránkoviska jednotku Devils Vítka Vaněčka. V prvom kole vyradili rivala New York Rangers 4:3 na zápasy, ale v druhom narazili na favorizovanú Carolinu Hurricanes a podľahli jej 1:4. Pre Schmida sa jednalo o najúspešnejšiu sezónu, kedy mal excelentné čísla v základnej aj vyradzovacej časti. 

Sezónu 2023/2024 začinal v prvom tíme, ale po prepade výkonnosti bol umiestnený späť do Uticy Comets. V lete sa so Schmidom Jersey rozhodli nepredĺžiť kontrakt a na trhu s voľnými hráčmi si ho na dva roky dvojcestne upísali Vegas Golden Knights. Ročne na úrovni NHL zarobí 875 000 amerických dolárov. 

V roku 2024 reprezentoval Švajčiarsko na Majstrovstvách sveta, kde získal striebornú medailu. 

Prvú sezónu v organizácii Golden Knights strávil prevažne znova v AHL, v tíme Henderson Silver Knights. Príležitosť v prvom tíme dostal iba v piatich zápasoch. To sa zmenilo v rončíku 2025/2026, keď pri zranení Adina Hill nastupoval ako prvý brankár. Do tímu bol ale privedený Carter Hart, kôvli čomu Schmid sa stal znova druhým/tretím brankárom tímu.

V januári 2026 bol nominovaný do výberu Švajčiarska na Zimné olympijské hry 2026. 

 História zmlúv NHL 
TímRok začiatkuRok koncaCAP HIT*Typ zmluvy**New Jersey Devils20212024851 000 $nováčikovskáVegas Golden Knights20242026875 000 $dvojcestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia v 2000
Kategória:Narodenia 12. mája
Kategória:Hokejisti na Zimných olympijských hrách 2026
Kategória:Švajčiarski hokejisti
Kategória:Švajčiarski hokejoví brankári
Kategória:Brankári Vegas Golden Knights
Kategória:Brankári New Jersey Devils
Kategória:Účastníci MS v hokeji 2024